Apple kuz oylarining boshida taqdim etishi kutilayotgan iPhone 7 smartfonining ilk videosi internetda paydo bo‘ldi. Bu kadrlardagi apparat avvalgi “ayg‘oqchi” suratlardagidek. Unga xos bo‘lgan xususiyatlar orasida – asosiy kamera modulini yashiruvchi bo‘rtiqning yangi shakli, orqa qopqoqdagi plastik liniyalarning o‘zgartirilgan geometriyasi, shuningdek quloqchinlar ulanadigan 3,5 millimetrli slotning yo‘qligi e’tiborni tortdi. Kecha suratlari paydo bo‘lgan 4 ta prototipni bir joyda birlashtirgan videoda barcha smartfonlar iPhone 6s bo‘yicha tanish bo‘lgan 4 xil rangda ishlab chiqarilgan.